पंचायत चुनावों को लेकर पीडीपी और नेशनल कॉन्फ़्रेंस एक दूसरे के सुर में सुर मिला रहे हैं. नेशनल कॉन्फ़्रेंस के बाद अब पीडीपी ने भी चुनावों के बहिष्कार का एलान किया है. पार्टी अध्यक्ष महबूबा मुफ़्ती ने कहा कि राज्य में आर्टिकल 35-A को लेकर जो स्थिति है, उन हालात में सरकार को चुनाव कराए जाने के फ़ैसले की समीक्षा करनी चाहिए. मुख्यधारा की दोनों पार्टियों ने अपने फैसले के पीछे अनुच्छेद 35ए पर केंद्र के रुख की अनिश्चितता को ज़िम्मेदार ठहराया है, जो रोजगार,शिक्षा और संपत्ति जैसे मामलों में राज्य को हक़ देती है. ये मामला अभी सुप्रीम कोर्ट में है.
hin_Deva